钦定古今图书集成/方舆汇编/职方典/第1321卷 > 南雄府公署考 府志
## 钦定古今图书集成/方舆汇编/职方典/第1321卷 > 南雄府公署考 府志

本府

南雄府治　在南门内。宋皇祐癸巳，知州萧渤刱。乾道壬辰，知州王资修。元泰定乙丑，达鲁花赤亦马都丁广之。至元丙子，总管杨益创后堂，戊寅修谯楼。至元乙丑，通判程宗道修。明永乐甲辰，知府陈赐修。正统丙寅，知府郑述修。成化丁亥，知府罗俊修。弘治甲寅，知府林符修。正德庚午，知府王启修。嘉靖丙戌知府伍箕修，壬辰知府丘道隆修，己亥知府郑朝辅修。其制：中为堂曰“忠爱” ，后为亭，曰“正心” ，堂曰“虚明。” 后堂题额屡更，不备载。又后为知府廨，左右为库，东为仪从库，今为东厅，西为丰积库，为架阁库。堂之前两序为六房，各十五间。中为戒石亭，又前为仪门，东为吏舍。门外东为土地祠，西为礼宾馆，为狱。又前为大门，上为谯楼，东西为榜廊各十，坊三：中曰东、南首郡，东曰承芳，西曰“宣化” ，东为申明亭，西为旌善亭。

皇清顺治庚寅，王师克城，府堂前六房及大门以外。

亭坊俱为兵火焚废。康熙壬寅，通判常文魁重建谯楼及“申明” 、“旌善” 二亭。

同知廨　在仪门内东。今改“通判廨。”

通判廨　在府廨西，今移同知廨。

推官廨　在仪门内西

经历司廨　在同知廨后。

照磨所　在仪门外东，今废。

察院　旧名“总府” ，在南门外。明天顺庚辰，知府姜约即递运所改创。嘉靖丙戌，知府伍箕修。戊戌，推官侯廷训建后堂。万历丙戌夏，洪水冲圮，知府周保修。

皇清顺治庚寅，毁于兵火。己亥，保昌知县闵《三元》重。

建

行省　在察院左。明弘治壬子，知府林符创，知府周保修，今废。

行台　在察院右。明弘治壬子，知府林符创。万历丙戌夏，洪水冲圮，知府周保修。

皇清兵毁，顺治丙申，署知府江槱重建。

保昌县县治　在府东二里，即古浈昌县。《嘉定志》：在修觉院西。绍兴初，毁于寇，权县叶熙元迁闻弦坊。绍定初，复毁于寇，县令赵与泳重建。至元壬辰，县令王成迁刺史坊东，即今治。元季兵毁，明洪武戊申，知县方仲容刱。永乐甲午徐子善，宣德徐行，正统宋德，正德王鼎，嘉靖刘嶅、林煜、杨士中，万历刘守复、汪一右，各重修制。中为亲民堂，左为幕厅，右为西清堂，后为牧爱堂，又后为知县廨，少东为县丞廨，西为主簿廨，今废为永隆仓。堂之两翼为库，前为戒石亭，东西序为六房，为吏舍。仪门内少西为狱门外少东为礼宾馆，即土地祠。为大门，为榜廊。

红梅巡检司　在梅关下。洪武癸亥刱。后迁火迳。

平田巡检司　在县东南一百里。洪武己酉刱。百顺巡检司　在县北一百里。洪武丁巳刱。预备仓四　，今废，以水利厅改造，名“永乐仓。” 知县闵三元建。东在东厢都，西在小北门外，南在延福一都浆田，北在灵潭一都里东。俱明正统六年刱，久废。

东义仓　在县东二里。嘉靖壬辰，知县刘嶅即仁寿寺废地刱廒一十四门。今废。

养疾院　宋曰“安济” ，在孝弟坊旧县东。庆元间，通判周璲迁社稷坛东二十步许。绍定间，知州张友修。元废。明洪武丁巳，知县康子山刱于土城东门外。成化戊戌，知府江璞修。正德乙亥，李

吉迁宾旸门内稍南。嘉靖己亥，郑朝辅修外县。

始兴县县治　。宋淳熙丁巳，郡守黄邵迁陈坊。嘉定丁丑，县令赵彦偃迁许塘。绍定初，毁于寇。端平甲午，方遘重刱。元迁陆源，舟楫不通，后迁故地，即今治。明洪武戊申，知县张仕国刱。未几火毁。正统甲子，韦义重创。天顺谢濂，弘治夏舜、陆玺，正德梁冠，嘉靖高辅各修制。中为堂，左右为库，东为幕厅及廨，后为知县廨，西为主簿，廨南为吏舍，堂之前、中为戒石亭，东西为六房，西南为狱，外为门，左右为“申明” 、“旌善” 二亭。

岭南道　在城隍庙东。弘治甲寅，知县闻旋创。有堂，有寝，有东序，有重门。

公馆　在儒学西。洪武初刱，今废。顺治甲午，知县沈元旭将均派银复买庙门十字街刘宅，改建今馆。

黄塘巡检司　在黄田铺。旧在璎珞，洪武己酉刱。癸亥，巡检蔡新迁北岸都黄塘江口。正统乙丑，迁今地。今废。

清化巡检司　在县南一百里。洪武壬戌创。丰积库　，在县治东。洪武初刱。

预备仓　二：兴义廒，在县东二十步；尚义廒，在县东一百里。正统六年刱。

养济院　在县东二里。正德八年，知县梁冠刱。。